Believe (אלבום של ג'סטין ביבר)

Believe (בעברית: להאמין) הוא אלבום האולפן השלישי של הזמר-יוצר הקנדי ג'סטין ביבר. האלבום יצא לאור ב-19 ביוני 2012 על ידי חברת התקליטים איילנד רקורדס (יוניברסל מיוזיק גרופ). עם יציאת האלבום יצא ביבר לסיבוב ההופעות השני שלו שנשא את שם האלבום, "Believe Tour". ב-1 במרץ 2012, הודיע הזמר-יוצר הקנדי ג'סטין ביבר בתוכנית של אלן דג'נרס על יציאת הסינגל הראשון מהאלבום "Boyfriend", שיצא ב-26 במרץ 2012. השיר נכתב על ידי ביבר ומייק פוזנר, והופק על ידי פוזנר ומייסון לוי. הוא הצליח לטפס עד למקום השני במצעד בילבורד הוט 100 לאחר שמכר כ-521,000 עותקים דיגיטליים, נתון שמיקם את השיר כהשני הגבוה ביותר אי פעם במכירות דיגיטליות בשבוע הראשון ליציאתו. "Boyfriend" הגיע למקום הראשון גם במצעד בלבנון ולעשרת המדורגים ביותר במצעדים של 13 מדינות אחרות, ונכון ל-2016 הוא זכה בתואר פלטינה שלוש פעמים בארצות הברית, קנדה ואוסטרליה, פעמיים בנורווגיה ובתארים פלטינה וזהב בעוד 4 מדינות. הסינגל השני "As Long as You Love Me" פורסם ב-10 ביוני 2012 ועם הזמן צבר פופולריות כשזכה בתארים כסף וזהב ב-4 מדינות, בתואר פלטינה כפולה בקנדה אוסטרליה ונורווגיה ובתואר פלטינה מרובעת בארצות הברית. לאלבום יצאו עוד שני סינגלים, "Beauty and a Beat" ו-"All Around the World" שנחלו הצלחה מועטה יותר, ועוד שיר "Right Here" שיצא כסינגל בארצות הברית בלבד. האלבום יצא לאור ב-19 ביוני 2012 וציין מעבר מוזיקלי כאשר צלילי הטין פופ שאפיינו את אלבומיו הקודמים ננטשו, ובמקומם שולבו אלמנטים של סגנונות הרית'ם אנד בלוז והדאנס-פופ. בניסיון לפתח סאונד בוגר יותר, ביבר חבר לטווח רחב של מפיקים אורבנים, ביניהם דיפלו, זד והפזמונאי המוערך מקס מרטין, ובנוסף אירח בשיריו אמנים כמו דרייק וניקי מינאז' הבאים מרקע דומה. האלבום קיבל ביקורות מעורבות ממבקרים, וכתב העת האמריקאי "Entertainment Weekly" היה בין תומכיו הבודדים כשבחר לשבח את האבולוציה המוזיקלית של הזמר והגדיר את האלבום כ"היכרות והמצאה מחודשות". ערך מורחב – Believe Tour ב-29 בספטמבר 2012 ביבר התחיל את סיבוב ההופעות השני שלו "Believe Tour" שנפתח בגלנדייל שבאריזונה, והסתיים ב-8 בדצמבר 2013, בפרת'. הסיבוב תמך באלבום Believe וגרף סכום של כ-209.9 מיליון דולר, דבר אשר הפך אותו לאחד מסיבובי ההופעות המצליחים ביותר בכל הזמנים ולשני המצליח ביותר של ביבר. ערך מורחב – ג'סטין ביבר: Believe ב-3 באוקטובר הודיע ביבר על כוונתו לפרסם שיר חדש פעם בשבוע בימי שני במשך 10 שבועות כהקדמה לסרט ההמשך וסרט ההופעה השני שלו "ג'סטין ביבר: Believe". ב-23 בדצמבר 2013 כלל השירים שפרסם לאורך אותה התקופה אוגדו לכדי אלבום בשם Journals, שהפך לאלבום האוסף השני שלו וכלל בנוסף חמישה שירים חדשים. הסרט יצא לאקרנים יומיים לאחר מכן ונחל כישלון קופתי לעומת קודמו. מוקדם יותר באותו החודש סיבוב ההופעות שלו "Believe Tour" הגיע לסיומו. האלבום דורג במקום הראשון במצעד בילבורד 200, ובכך הפך לאלבומו הרביעי שהצליח לעשות כן, והוא נחל הצלחה גדולה במצעדים כשהגיע למקום הראשון ב-15 מדינות, כולל קנדה, ומלבד שתי מדינות הוא נכלל בעשרת המדורגים ביותר בכל 13 המדינות בהן האלבום נכנס למצעדים. Believe זכה בתואר פלטינה משולשת בארצות הברית ברזיל ומקסיקו, פלטינה כפולה בקנדה דנמרק ונורווגיה ובתארים פלטינה וזהב ב-8 מדינות אחרות. ערך מורחב – Believe Acoustic ב-14 בדצמבר הוא התארח בשלישית אצל אלן דג'נרס והצהיר על כוונתו להקליט אלבום אקוסטי שני במספר בשם Believe Acoustic. האלבום יצא לאור ב-29 בינואר 2013 וכלל גרסה אקוסטית לשירים נבחרים מהאלבום Believe וגרסת לייב של שיר אחד, לצד שלושה שירים חדשים "Yellow Raincoat", "I Would" ו-"Nothing Like Us". מידע על האלבום Believe באתר MusicBrainz מידע על האלבום Believe באתר AllMusic האלבום Believe באתר Discogs האלבום Believe באתר ספוטיפיי האלבום Believe באתר דיזר האלבום Believe באתר אפל מיוזיק האלבום Believe באתר טיידל האלבום Believe באתר יוטיוב דפנה לוסטיג‏, ג'סטין ביבר באלבום "Believe": מלא פוטנציאל, מלא אכזבה, באתר וואלה, 19 ביוני 2012 גיא סידיס, סבתא ביבר: ג'סטין ביבר לא מייצג את דורו, באתר nrg‏, 24 ביוני 2012 דור בביוף, רוחות של שינוי: ג'סטין ביבר משנה כיוון, באתר nrg‏, 27 ביוני 2012 גל אוחובסקי, ‏ג'סטין ביבר כבר לא ילד, אבל עוד לא גבר, באתר ‏מאקו‏, 29 ביוני 2012 NBC Presents 'Justin Bieber: All Around the World' Thursday, June 21, פורסם ב-30 במאי 2012 "Believe Tour". Justin Bieber Wiki (באנגלית). נבדק ב-2017-10-25. Justin Bieber Average Setlists of tour: Believe Tour | setlist.fm, www.setlist.fm JUSTIN BIEBER STARTS COUNTDOWN TO 'HEARTBREAKER', פורסם ב-3 באוקטובר 2013 JUSTIN BIEBER CONFIRMS JANUARY 29 RELEASE FOR BELIEVE ACOUSTIC EP, פורסם ב-14 בדצמבר 2012 May 2024 Albums Accreds.pdf, Dropbox